CELEX: 62010TN0044
Language: fi
Date: 2010-02-03 00:00:00
Title: Asia T-44/10 P: Valitus, jonka Luigi Marcuccio on tehnyt 3.2.2010 virkamiestuomioistuimen asiassa F-11/09, Marcuccio v. komissio, 25.11.2009 antamasta määräyksestä

27.3.2010   
            
            
               FI
            
            
               Euroopan unionin virallinen lehti
            
            
               C 80/43
            
         Valitus, jonka Luigi Marcuccio on tehnyt 3.2.2010 virkamiestuomioistuimen asiassa F-11/09, Marcuccio v. komissio, 25.11.2009 antamasta määräyksestä
   (Asia T-44/10 P)
   2010/C 80/69
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: avvocato G. Cipressa)
   
      Muu osapuoli: komissio
   
      Vaatimukset
   
   
               —
            
            
               Joka tapauksessa: valituksenalainen määräys on kumottava kokonaisuudessaan ja ilman mitään poikkeuksia
            
         
               —
            
            
               On todettava, että ensimmäisessä oikeusasteessa annettu tuomio, jonka nojalla valituksenalainen määräys annettiin, voitiin ottaa kokonaisuudessaan ja ilman mitään poikkeuksia tutkittavaksi
            
         
               —
            
            
               Pääasiallisesti: kantajan ensimmäisessä oikeusasteessa esittämä vaatimus on hyväksyttävä kokonaisuudessaan ja ilman mitään poikkeuksia
            
         
               —
            
            
               Vastapuoli on velvoitettava korvaamaan valittajalle tälle eri oikeusasteissa aiheutuneet oikeudenkäyntikulut
            
         
               —
            
            
               Toissijaisesti: asia on palautettava virkamiestuomioistuimen käsiteltäväksi toisessa kokoonpanossa, jotta se tekisi asiassa uuden ratkaisun.
            
         
      Oikeudelliset perusteet ja pääasialliset perustelut
   
   Tämä valitus koskee virkamiestuomioistuimen 25.11.2009 antamaa määräystä. Tämä määräyksellä osittain jätettiin tutkittavaksi ottamatta ja osittain hylättiin selvästi perusteettomana valitus, jonka kohteena oli vastapuolen tekemä kieltävä päätös ottaa vastattavaksi 100 prosenttisesti valittajan sairauskulut.
   Valittaja vetoaa vaatimustensa tueksi siihen, että käsitettä, jonka mukaan Euroopan unionin toimielimen tekemä päätös on perusteltava, käsitettä, jonka mukaan päätökseen on merkittävä sen perustelut ja todistelun esittämiseen ja arviointiin liittyviä oikeusperiaatteita on tulkittu ja sovellettu virheellisesti.
   Valittaja väittää myös, että valituskelpoisen päätöksen ja aiemman päätöksen pelkästään vahvistavan päätöksen käsitteitä on tulkittu ja sovellettu virheellisesti.